**Medlemsmøde om**

**Rammer og vilkår for medlemmernes arbejdsliv**

**Medlemsinvolvering i processen frem mod OK24**

**Mandag 5. december kl. 16 - 17**

**på Kredskontoret**

**Vi byder på æbleskiver og glögg/te/kaffe**

**Dette er det første møde om kravopstilling i processen frem mod OK24. Alle medlemmer i Billund Lærerkreds er velkomne til at deltage. Vi håber at se jer.**

**Overskriften er: ”Rammer og vilkår for arbejdslivet”**

**Formål med dagens møde:**

* At konkretisere vores udfordringer og behov samt hvad der kan løses på den korte og lange bane
* At prioritere fokusområder for foreningens arbejde centralt
* At prioritere et fokusområde for os på arbejdspladsen/i kredsen og identificere et muligt første skridt

Vi tager udgangspunkt i 3 overordnede temaer. De tre temaer er:

* Det hele arbejdsliv
* Professionen
* Folkeskolen

Temaerne er brede og kan indeholde mange forskellige fokusområder, alt efter hvad der er vigtigst for jer medlemmer.

Temaerne er med for at hjælpe jer i drøftelserne, så I kan blive konkrete på, hvad der er vigtigst for jer, at foreningen samlet set arbejder med for at forbedre rammerne og vilkårene for jeres arbejde.

Vi vil på mødet arbejde i mindre grupper.

**VI VIL GERNE HAVE EN UFORPLIGTENDE TILMELDING GENNEM JERES TR**

Med venlig hilsen Kredsstyrelsen, Billund Lærerkreds